|  |
| --- |
| Dato23. august 2024 |

Sagsansvarlig:

Anne Øster Hjortshøj

Organisationsstaben

Telefon, direkte: 59 53 46 31

Kontakt

Kalundborg Kommune

Holbækvej 141 B

4400 Kalundborg

# Råderumskatalog for budget 2024-2027 for Kalundborg Kommune

# Forord

Kommunalbestyrelsen har i budgetaftalen for 2024 bestilt et råderumskatalog til brug for budgetprocessen 2025.

Råderumskatalog for 2025 består primært af de forslag fra råderumskataloget for 2024, som ikke blev en del af budgetaftalen for 2024. Der er taget udgangspunkt i den version af råderumskataloget, som Kommunalbestyrelsen blev præsenteret for på budgetseminaret i august 2024. Alle forslag er blevet genbesøgt af de relevante ledere. Enkelte forslag er blevet omskrevet og har fået nye beregninger, andre fremstår som de gjorde til budgetseminaret i august 2024. Nummerering er ligeledes opdateret.

De forslag fra råderumskataloget for 2024, som sidste år ikke var tilstrækkeligt belyst til, at det potentielle råderum kunne opgøres, indgår også. For alle forslag gælder, at indhold er opdateret, og råderumspotentiale er opgjort.

Enkelte forslag fra råderumskatalog 2024 er udgået, idet det vurderes, at de ikke længere har et råderumspotentiale.

Nye forslag er kommet til. Det er forslag, som direktion og chefer vurderer at have råderumspotentiale, uden at dette vil reducere det borgerrettede serviceniveau.

Nummereringen afspejler, at Økonomiudvalget har udvalgt de forslag, som skal indgå i høringsmaterialet.

|  |  |  |
| --- | --- | --- |
| **Forslag fra Råderumskatalog 2024 opdateret til budget 2025** | **Budget** (t.kr.) | **Anlæg** |
| **Nr** | **Titel** | **B-2025** | **B-2026** | **B-2027** | **B-2028** | **o/4 år** |
|   | **Velfærdsteknologi** |
|   | Intelligent ble - socialområdet |  133  |  133  |  133  |  133  |  |
| 1 | Intelligent ble - plejecentre |  133  |  133  |  133  |  133  |  25  |
|   | Intelligent ble - hjemmepleje |  566  |  579  |  579  |  579  |  |
|   | **Servicereduktioner på social- og ældreområdet** |   |   |   |   |  |
| 6 | Afskaffelse af subsidier / mad til hjemmeboende ældre/udsatte |  1.370  |  1.370  |  1.370  |  1.370  |   |
|   | **Børn og Unge** |   |   |   |   |   |
| 16 | Stop for gratis buskort (landskoler) |  114  |  114  |  114  |  114  |   |
| 17 | Etablering af førskoletilbud |  3.375  |  3.375  |  3.375  |  3.375  |   |
| 19 | Reduktion af omkostninger, skoleområdet |  2.940  |  5.890  |  8.830  |  11.770  |   |
|   | **Foreninger, kultur og fritid** |   |   |   |   |   |
| 21 | Besparelse, §-18-midler |  863  |  863  |  863  |  863  |   |
| 22 | samdrift, foreningers brug af lokaler |  100  |  100  |  100  |  100  |   |
| 23 | Takster på kultur- og fritidsområdet |  50  |  50  |  50  |  50  |   |
| 27 | Reduktion af tilskud til leder- og instruktøruddannelse |  459  |  459  |  459  |  459  |   |
|   | **Ejendomsdrift, areal og klima** |   |   |   |   |   |
| 32 | Mindre energiforbrug (varme) |  1.000  |  1.000  |  1.000  |  1.000  |   |
| 33 | Ændret organisering (færre ejendomme med fast personale) |  -  |  1.000  |  2.000  |  2.000  |   |
| 34 | Reducere antal kvadratmeter (driftarealer) (ejendomsstrategi) |  -  |  1.000  |  2.000  |  4.000  |   |
| 35 | Justerede plejeplaner, udearealer på ejendomsområdet |  200  |  200  |  200  |  200  |   |
| 36 | Ændring af græspleje på grønne områder (eksklusive institutioner og idrætsarealer). | - 100  |  100  |  100  |  100  |   |
| 37 | Reduceret rabatslåning |  90  |  150  |  150  |  150  |   |
| 38 | Færre affaldsspande på grønne områder | - 90  |  90  |  90  |  90  |   |
| 39 | Forhøjelse af byggesagsgebyrer |  1.280  |  1.280  |  1.280  |  1.280  |   |
|   | **Administration af puljer** |   |   |   |   |   |
| 40 | Reduktion i udviklingspuljer |  650  |  650  |  650  |  650  |   |
| 41 | Nedlæggelse af centrale HR-puljer |  400  |  400  |  400  |  400  |   |
|   | **I alt** |  **13.533**  |  **18.936**  |  **23.876**  |  **28.816**  |  **25**  |
|  |  |  |  |  |  |  |
| **Forslag fra råderumskatalog 2024, som** **krævede yderligere bearbejdning** | **Budget** (t.kr.) | **Anlæg** |
| **Nr** | **Titel** | **B-2025** | **B-2026** | **B-2027** | **B-2028** | **o/4 år** |
| 42 | Sammenlægning af STU-skolerne | 300 | 500 | 500 | 500 |   |
| 43 | Mindre energiforbrug (el) | 0 | 500 | 500 | 500 |   |
|   | **i alt** | **300** | **1.000** | **1.000** | **1.000** | **0** |
|  |  |  |  |  |  |  |
| **Nye forslag til råderumskatalog 2025** | **Budget** (t.kr.) | **Anlæg** |
| **Nr** | **Titel** | **B-2025** | **B-2026** | **B-2027** | **B-2028** | **o/4 år** |
| 44 | Tjenestemandspensioner | 2.681 | 2.490 | 2.295 | 2.100 |   |
| 45 | Dagtilbud - fra tre til to områder | 535 | 800 | 800 | 800 |   |
| 46 | PreRehab – Træningstilbud til borgere inden bevilling  |  784 |  1.560 | 1.560 | 1.560 |   |
|   | **i alt** | **4.000** | **4.850** | **4.655** | **4.460** |   |
|  |  |  |  |  |  |  |
|   |  | **B-2025** | **B-2026** | **B-2027** | **B-2028** |   |
|   | **Besparelser i alt:** | **17.833** | **24.786** | **29.531** | **34.276** | **25** |

# Velfærdsteknologi

# 1. Intelligent ble – Ældre- og Socialområdet

|  |  |  |  |  |
| --- | --- | --- | --- | --- |
| 2025 | 2026 | 2027 | 2028 | Anlæg |
| Netto besparelse i de enkelte år og eventuelle anlægsudgift (’000kr) |
| Socialområdet133Plejecentre133Hjemmeplejen566 | Socialområdet133Plejecentre133Hjemmeplejen579 | Socialområdet133Plejecentre133Hjemmeplejen579 | Socialområdet133Plejecentre133Hjemmeplejen579 | 25 |

|  |
| --- |
| **Baggrund for forslaget:**Brug af intelligent ble kendes fra andre kommuner. Blandt andet har Aabenraa Kommune en løsning i drift på plejecentre, handicapområdet samt i hjemmeplejen. Den beregnede gevinst er baseret på erfaringerne fra Aabenraa Kommune.  |
| **Beskrivelse af potentiale:**Erfaringer fra Aabenraa Kommune viser, at den intelligente ble bidrager til at skabe tryghed hos borgere og pårørende. Der vil være øgede udgifter til forbrugsartikler og software, og der vil være besparelse i personaleressourcer, da et ”blebesøg” vil kunne disponeres ud fra appens data. Særligt ved natbesøgene, kan unødvendige besøg undgås, så borgeren undgår at blive forstyrret. Råderummet for plejecentre er estimeret med afsæt i et henholdsvis et plejecenter med 20 borgere samt et demensafsnit med 10 borgere. På plejecentret med 20 borgere antages frigivet 32 minutter pr. borger pr. dag. På plejecentret med 10 borgere estimeres frigitvet 30 minutter pr. borger pr. dag. Derudover vil der være besparelser på tøjvask (tidsforbrug samt slitage på maskiner), mængden af affald og levetid på hjælpemidler ved at undgå lækager. Udgifterne til konventionelle bleer vil falde. Det samme vil udgifterne til behandling af hudproblemer og urinvejsinfektioner. De borgerrelaterede gevinster vægtes højt, da det potentielt kan betyde, at borgernes risiko for indlæggelse som følge af infektioner reduceres. Disse besparelser er ikke indregnet i gevinsterne. Der vil også være mindre arbejde i forbindelse med udredningen – da dataudtrækket genereres direkte fra bleen til appen. Løsningen bør på sigt kunne integreres med omsorgssystemet NEXUS. **Ny kvalificering af denne løsning i forbindelse med budget 2025:** Nye erfaringen fra Assens Kommune peger på, at ved målrettet implementering, hvor en specifik medarbejder er dedikeret til opgaven, frigives gevinsterne hurtigere. Erfaringerne fra Assens bekræfter de dokumenterede forbedringer knyttet til fald i antal af lækager, forbedret nattesøvn, færre urinvejsinfektioner, færre hudproblemer og samlet set forbedret livskvalitet. Samtidigt dokumenteres et fald i de samlede omkostninger på 37 %. Løsningen vurderes derfor fortsat have både kvalitetsmæssige og økonomiske fordele i Kalundborg.  |
| **Beskrivelse af evt. serviceforringelse**Der vil umiddelbart ikke findes serviceforringelser, dog vil det kræve at man bruger data (der kommer i appen), aktivt og bruger det som validt data, så ikke der opfindes et behov for at ”dobbelt” tjekke med anden en model eller anden ble – da dette vil føre til serviceforringelse og/eller mere udgift. Der skal fortsat være fuld opmærksomhed på at sikre, at borgerne får den nødvendige hjælp til bleskift/toiletbesøg indenfor nødvendigt tidsrum.  |
| **Øvrige risici:**Ingen væsentlige  |
| **Organisatorisk involvering og realiserbarhed:** Kontinents sygeplejersken/instruktørerne får en stor aktie i at bleen implementeres/bruges korrekt. Ligeledes vil medarbejderne have en rolle i at fastholde, at bleen bliver brugt som en mulighed i udredningsprocessen. Der vil være brug for en ”tovholder/projektleder” til at sikrer at bleen, systemet og data bruges aktivt og korrekt, indtil det er færdig implementeret. Bleen vil i efteråret 2024/forår 2025 kunne startes op som pilotprojekt på en lille gruppe borger (ca 10 – 20), for efterfølgende at kunne bredes ud. Pilotprojektet skal desuden fremme, at både personale og borgere bliver trygge ved løsningen.  |

# Servicereduktioner på social- og ældreområdet

**6. Afskaffelse af subsidier vedr. mad til hjemmeboende ældre/udsatte**

|  |  |  |  |  |
| --- | --- | --- | --- | --- |
| 2025 | 2026 | 2027 | 2028 | Anlæg |
| Netto besparelse i de enkelte år og eventuelle anlægsudgift (’000kr) |
| 1.370 | 1.370 | 1.370 | 1.370 |  |

|  |
| --- |
| **Beskrivelse af potentiale:**Subsidiet reducerer borgerens udgift til mad til hjemmeboende. Subsidiet gives som et tilskud fra Sundhed og Myndighed til Madservice og Det Danske Madhus.Budgettet til subsidie til en alm. hovedret er ca. 1,15 mio. kr.Budgettet til subsidie til diæt-hovedret er ca. 0,22 mio. kr. Pris for borgere i 2024:Hovedret: 46 kr. pr. dagHovedret, diæt: 46 kr. pr. dagHvis subsidiet bortfalder, skal borgerens pris forhøjes, hvis indtægten for Madservice skal fastholdes:Hovedret: ca. 49 kr. pr. dag Hovedret, diæt: ca. 49 kr. pr. dag Taksten må ikke ligge over den faktiske fremstillingspris. Der er et lovbestemt loft over borgerens pris på 61 kr. på en hovedret. Forslaget ovenfor ligger under loftet, og der er dermed en mulighed for yderligere forhøjelse under forudsætning af, at prisen ikke overstiger fremstillingsprisen.En genberegning af taksten kompliceres af, at Madservice leverer en række forskellige måltidstyper og portioner til forskellige modtagere.Taksten for madservice til borgerne er reguleret i Takstbekendtgørelsen, og taksten skal beregnes ud fra en omkostningsbaseret tilgang. Et eventuelt overskud skal indregnes som en reduktion af taksten senest 2 år efter overskuddet er opstået. Underskud kan indregnes helt eller delvist, hvis det politisk besluttes.Taksten PL-reguleres årligt. |
| **Beskrivelse af evt. serviceforringelse**Forhøjelse af takst vil ikke give anledning til serviceforringelse for borgerne. |
| **Øvrige risici:**På nuværende tidspunkt stiger antallet af borgere, der ikke længere bestiller mad til 7 dage i en uge, men fordeler færre måltider ud over ugen.Opmærksomhed på  |
| **Organisatorisk involvering og realiserbarhed:** Forslaget kan implementeres i forbindelse med godkendelse af takster.Forslaget vil påvirke budgettet hos Sundhed og Myndighed. |

# Børn og Unge

# 16. Stop for gratis buskort

|  |  |  |  |  |
| --- | --- | --- | --- | --- |
| 2025 | 2026 | 2027 | 2028 | Anlæg |
| Netto besparelse i de enkelte år og eventuelle anlægsudgift (’000kr) |
| 114 | 114 | 114 | 114 |  |

|  |
| --- |
| **Baggrund for forslaget:**Forslaget er en del af forslagene til råderumskataloget. Gratis buskort til mindre skoler er ikke lovpligtigt, og dermed en kan-opgave. |
| **Beskrivelse af potentiale:**Ordningen for særligt buskort kan benyttes af de fem små landskoler med det laveste elevtal, og er beskrevet i Retningslinjer for befordring af elever i folkeskolen mellem skole og hjem. De fem beskrevne skoler er Buerup Skole, Løve-Ørslev Skole, Rørby Skole, Tømmerup Skole og Raklev Skole.Det er den enkelte folkeskole, som foretager vurderingen af, hvilke elever der er berettiget til buskort på baggrund af de gældende retningslinjer. Skolesekretæren bestiller derefter buskort til elever, der er berettiget til det. Buskortet er gyldigt i de zoner, som eleven skal igennem for at komme fra hjem til skole. Prisen afhænger af, hvor mange zoner, det skal gælde. Buskortet er gyldigt på hverdage fra kl. 04:00 til kl. 19:00. Buskortet er ikke gyldigt i weekender, helligdage mv. Eleverne, som modtager buskort de 5 mindste skoler pr. april 2024:• Buerup Skole: 15 elever• Løve-Ørslev Skole: 17 elever• Rørby Skole: 5 elever• Tømmerup Skole: 11 elever• Raklev Skole: 10 eleverUdgiften til gratis buskort til eleverne på de mindre skoler vil variere afhængig af hvor mange elever, der har behov for det. Beregningen af udgiften tager udgangspunkt i udgifterne ud fra elevtal i april 2024 på de fem mindste skoler. Det skal desuden bemærkes, at Kommunalbestyrelsen på møde den 19. marts 2024 tilkendegav at støtte forslag fra skolebestyrelsen ved Raklev Skole om lukning af Raklev Skole pr. august 2025. Beregningen af udgiften tager ikke højde herfor.Der er i april 2024 i alt 58 folkeskoleelever, på den særlige buskortordning. De nuværende udgifter til buskort udgør på den baggrund 113.750,02 kr. |
| **Beskrivelse af evt. serviceforringelse**Eleverne fra de mindste skoler mister finansiering af deres buskort. Det kan påvirke søgningen til de mindre skoler. |
| **Øvrige risici:**Skolebørn har ret til befordring mellem skolen og hjemmet eller tæt på hjemmet afhængigt af, hvilket klassetrin de går på, og hvor langt de bor fra skolen. Hvis hensynet til børnenes sikkerhed i trafikken gør det særligt påkrævet, skal kommunen også sørge for befordring. Syge og invaliderede elever har ret til befordring til og fra skole uanset skolevejens længde. Kommunen kan for eksempel opfylde sin befordringsforpligtelse ved at henvise eleverne til offentlige trafikmidler eller ved at godtgøre deres udgifter til egen befordring. |
| **Organisatorisk involvering og realiserbarhed:** De fem mindste skoler, Børn Læring og Uddannelse |

# 17. etablering af førskoletilbud

|  |  |  |  |  |
| --- | --- | --- | --- | --- |
| 2025 | 2026 | 2027 | 2028 | Anlæg |
| Netto besparelse i de enkelte år og eventuelle anlægsudgift (’000kr) |
| april: 4.388**maj: 3.375** | april: 4.388maj: 3.375 | april: 4.388maj: 3.375 | april: 4.388maj: 3.375 |  |

|  |
| --- |
| **Baggrund for forslaget:**Børn, der endnu ikke er startet i børnehaveklasse, kan optages i SFO eller fritidshjem, hvis de har minimumsalderen for optagelse i børnehaveklassen. Minimumsalderen herfor er 4 år og 10 måneder. Tidlig SFO har til formål at give børnehavebørn en harmonisk og flydende overgang fra børnehave til skolen. Det er tiltænkt som værende forberedende og give børnene et liv i skolen forud for påbegyndelse i børnehaveklasse.Iflg. Folkeskolelovens §3 stk. 7 kan folkeskolen tilbyde børn optagelse i en skolefritidsordning, hvis børnene er optaget i skolen eller har nået den alder, hvor de ville kunne optages i børnehaveklassen. Der forudsættes en SFO-normering i SFO’en. |
| **Beskrivelse af potentiale:**Der findes et økonomisk potentiale i at etablere et førskoletilbud således at alle dagtilbudsbørn formelt starter i SFO 1. april i stedet for 1. august. Besparelsen ligger i at børnene tildeles SFO normering i stedet for børnenormering.I besparelsespotentialet er fraregnet andel af forældrebetaling, som dækker økonomisk friplads og søskendetilskud. Det er antaget, i beregningen af besparelsen, at alle 323 børn som er skoleparate i august 2025, ønsker heltidsplads i SFO’en.I budget 2024 for dagtilbudsområdet er der budgetteret med et samlet antal børn i daginstitutionerne på 1.796 børn i alder 0-6 år. SFO-tildelingen i nedenstående følger den nuværende SFO-normering.Effekt ved start i førskole pr. 1. april:Pr. april 2024 er der 323 børn der i 2025, der vil kunne begynde i førskoletilbud pr. 1. april 2025. Det vil resultere i en mindre **budgettildeling** på dagtilbudsområdet på **5.736.674 kr**.SFO-området vil få en ekstra **budgettildeling** på **1.348.569 kr**.Såfremt børnenes forældre betaler SFO-takst, betyder det en **nettobesparelse** på **4.388.105 kr.**Alternativt forslag:Effekt ved start 1. maj:Det vil resultere i en mindre **budgettildeling** på dagtilbudsområdet på **4.302.505 kr**.SFO-området vil få en ekstra **budgettildeling** på **927.141 kr.** Såfremt børnenes forældre betaler SFO-takst, er **nettobesparelsen** **3.375.364 kr.** |
| **Beskrivelse af evt. serviceforringelse**. Normeringen i SFO er lavere end i børnehaven. |
| **Øvrige risici:**Ovenstående er baseret på uændret børnehavetakst. Taksterne på dagtilbudsområdet er baseret på forventede udgifter fra ressourcetildelingsmodellerne, samt børnetalsnormeringer modtaget fra Pladsanvisningen.Etablering af førskoletilbud vil eventuelt betyde en ændring i taksterne på dagtilbudsområdet. Der vil sandsynligvis være afledte omkostninger til etablering og godkendelse af lokaler på folkeskolerne.Ovenstående er baseret på ”totale” tal og tager således ikke højde for kapacitet på enkelte skoler.Ovenstående kræver øget opmærksomhed på samarbejdet i overgang fra børnehave til SFO.Ovenstående betyder, at børn der skal starte i private skoler/frie grundskoler vil skulle forblive i børnehaverne såfremt skolerne ikke har et tilsvarende førskoletilbud. |
| **Organisatorisk involvering og realiserbarhed:** Dagtilbudsområdet såvel som skoleområde og alle påvirkede område/afdelingsledere fra dagtilbud vil skulle involveres.  |

# 19. Reduktion af omkostninger på folkeskoleområdet

|  |  |  |  |  |
| --- | --- | --- | --- | --- |
| 2025 | 2026 | 2027 | 2028 | Anlæg |
| Netto besparelse i de enkelte år og eventuelle anlægsudgift (’000kr) |
| 2.940 | 5.890 | 8.830 | 11.770 | 0 |

|  |
| --- |
| **Baggrund for forslaget:**Udgiftsniveauet pr. elev for Kalundborg Kommunes folkeskoler og specialundervisning er relativt højt sammenlignet med landsgennemsnittet. Det skyldes blandt andet at der er relativt mange folkeskoler og deraf små klasser. Der er desuden en høj andel af elever i Kalundborg Kommune, der går i specialiserede skoletilbud.Driften af folkeskoler, fællesudgifter (BLU inkl. PPR), befordring, specialundervisning ogefter- og videreuddannelse koster i alt 471 mio.kr. (Budget 2024).Med en reduktion på 2,5%, der indfases over fire år, kan skabes et råderum på 11,7 mio. kr. i 2028.  |
|  |
| **Beskrivelse af potentiale:**2,5% budgetreduktion jf. ovenstående vil ved fuld indfasning i 2028 bidrage med 11,7 mio.kr. til råderummet. |
| **Beskrivelse af evt. serviceforringelse**Besparelsen foreslås udmøntet indenfor det samlede området. Besparelsen kan have betydning for elevernes trivsel og faglige resultater. |
| **Øvrige risici:**Forslaget indebærer en øget risiko for yderligere stigning i antallet af segregerede eleverog dermed en øget udgift til specialundervisningstilbud.Folkeskolerne oplever i forvejen en stram økonomi med blandt andet små klasser og kan have svært ved at opretholde undervisning af høj faglig kvalitet, samt trivsel for såvel børn som medarbejdere. Kalundborg Kommune har flere folkeskoler i tilsyn fra Styrelsen for Undervisning og Kvalitet.Forslaget har et overlap til administrationsprogrammet, eftersom Fagcenter Børn, Læringog Uddannelse i forvejen er en del af dette, hvorfor der i udmøntningen skal være opmærksomhed på, at eventuelle besparelser ikke sker flere gange.Der er behov for en nærmere analyse af konsekvenserne på det samlede skolevæsen, de enkelte folkeskoler samt fagcenter Børn, Læring og Uddannelse, inden en eventuel rammereduktion udmøntes. |

# Foreninger, kultur og fritid

**21. - Besparelse i § 18-midler til sociale forhold**

|  |  |  |  |  |
| --- | --- | --- | --- | --- |
| 2025 | 2026 | 2027 | 2028 | Anlæg |
| Netto besparelse i de enkelte år og eventuelle anlægsudgift (’000kr) |
| 863 | 863 | 863 | 863 |  |

|  |
| --- |
| **Baggrund for forslaget:**Kommunalbestyrelsen skal årligt afsætte et beløb til støtte af frivilligt socialt arbejde – den såkaldte § 18-støtte. Som kompensation for støtten modtager kommunalbestyrelsen et tilskud fra staten via bloktilskuddet. Det beløb, som kommunen modtager som kompensation for støtten til det frivillige sociale arbejde, er ikke øremærket. Det betyder, at det ikke i serviceloven er fastsat, hvor stort et beløb den enkelte kommune skal afsætte til økonomisk støtte til frivilligt socialt arbejde. Det forudsættes dog generelt, at kommunen samlet set anvender tilskuddet til det frivillige sociale arbejde. Seneste opgørelse viser, at der udbetales 1.428.000 kr. bloktilskud, men anvendes 2.291.000 til § 18- arbejdet.  |
| **Beskrivelse af potentiale:**Der er alene et økonomisk potentiale, som udmøntes ved at nedlægge og/nedskrive en række puljer samt støtte til foreninger og er jf. ovenstående opgørelse på minimum 863.000 kr. Der kan skæres i §18-midler fordelt proportionalt på det almene formål og på integration, frivillighedsdag og -pris kan afskaffes, Frivilligrådets kurser etc. kan afskaffes. Støtte til frivillige sociale foreninger udenfor § 18 burde tælle med i den samlede indsats og opgørelse i forhold til bloktilskud. Red barnet, Headspace og lign.  |
| **Beskrivelse af evt. serviceforringelse**En stor del af kommunens ældre, udsatte og sårbare borgere har glæde af § 18 midlerne og den støtte der gives til foreninger som eksempelvis Red Barnet og Headspace. Støtten gives til aktiviteter og oplevelser for foreningernes målgrupper. Disse aktiviteter vil ikke kunne gennemføres på samme niveau, hvis støtten fjernes eller nedsættes. Ligesom på de øvrige foreningsområder har de frivillige sociale foreninger også udfordringer ift. rekruttering og fastholdelse, hvorfor en dalende foreningspleje vil have yderligere indflydelse på denne udfordring.  |
| **Øvrige risici:**Forud for realisering, vil der skulle gennemføres en dialog med foreningerne om deres behov i nye/andre lokaler. |

# 22. Samdrift af foreningers brug af lokaler

|  |  |  |  |  |
| --- | --- | --- | --- | --- |
| 2025 | 2026 | 2027 | 2028 | Anlæg |
| Netto besparelse i de enkelte år og eventuelle anlægsudgift (’000kr) |
| 100 | 100 | 100 | 100 |  |

|  |
| --- |
| **Baggrund for forslaget:**Optimering og synergi ved sam-lokalisering af aktiviteter og foreningers brug af faciliteter: reduceret kvadratmeter-antal, driftsudgifter, renovering og vedligehold samt mulighed for nye fællesskaber.Jf. folkeoplysningsloven så skal kommunen stille ledige og egnede lokaler til rådighed for det folkeoplysende foreningsarbejde, så en forudsætning er, sam-lokalisering sker dialog med foreningerne.  |
| **Beskrivelse af potentiale:**Potentialet skal ses i sammenhæng med forslag 16 / ejendomsstrategi. |
| **Beskrivelse af evt. serviceforringelse**Foreningerne vil opleve at det er en forringelse, hvis de ikke længere får de samme faciliteter til rådighed som tidligere. |
| **Øvrige risici:**Forud for realisering, vil der skulle gennemføres en dialog med foreningerne om deres behov i nye/andre lokaler. |
| **Organisatorisk involvering og realiserbarhed:** Ejendomsservice – herunder udarbejdelse af en facilitetsstrategi. Realiserbarhed afhænger af analyse samt dialog med foreningerne. |

# 23. Takster på kultur- og fritidsområdet

|  |  |  |  |  |
| --- | --- | --- | --- | --- |
| 2025 | 2026 | 2027 | 2028 | Anlæg |
| Netto besparelse i de enkelte år og eventuelle anlægsudgift (’000kr) |
| 50 | 50 | 50 | 50 |  |

|  |
| --- |
| **Baggrund for forslaget:**Det foreslås, at takster på brugerbetaling på kultur- og fritidsområdet ekstraordinært fremskrives med 10 %. Det gælder for takster knyttet til lokaler og arealer, musikudstyr, biblioteksbøder, lejrskole, svømmehal og forsamlingshuse. |
| **Beskrivelse af potentiale:**Det økonomiske potentiale anslås til ca. 50.000 årligt ved en fremskrivning af taksterne på brugerbetaling på 10 %. |
| **Beskrivelse af evt. serviceforringelse**Det vil eksempelvis blive dyrere at benytte svømmehallen for borgerne, bødetaksterne på biblioteket vil stige, leje af forsamlingshuse og lokaler vil stige etc. |
| **Øvrige risici:**Prisen på f.eks. en billet til svømmehallen kan blive så dyr, at der ikke vil være det samme antal borgere, der vil benytte faciliteten – det sammen er gældende for de øvrige takster. Det kan betyde at besparelsespotentialet ikke vil blive indfriet. |
| **Organisatorisk involvering og realiserbarhed:** Kultur og Fritid. Kræver en politisk beslutning om takstniveauet fremadrettet. |

**27. Reduktion af tilskud til leder- og instruktøruddannelse**

|  |  |  |  |  |
| --- | --- | --- | --- | --- |
| 2025 | 2026 | 2027 | 2028 | Anlæg |
| Netto besparelse i de enkelte år og eventuelle anlægsudgift (’000kr) |
| 459 | 459 | 459 | 459 |  |

|  |
| --- |
| **Baggrund for forslaget:**I henhold til Folkeoplysningslovens §2 skal kommunalbestyrelsen sikre rammerne for at børn, unge og voksne kan etablere og tage del i den folkeoplysende virksomhed, herunder yde tilskud. Da der er tale om en rammelov, er der ikke krav til tilskuddets størrelse.  |
| **Beskrivelse af potentiale:**Tilskud til leder- og træneruddannelse kan delvist eller helt fjernes.  |
| **Beskrivelse af evt. serviceforringelse**Folkeoplysningsudvalget i mange år har prioriteret dette tilskud højt og inden corona blev puljen til formålet ofte overskredet. Hvis foreningerne skal fastholde frivillige og aktive, er det meget vigtigt, at foreningerne kan tilbyde deres ledere og trænere uddannelse.  |
| **Øvrige risici:**Ingen  |
| **Organisatorisk involvering og realiserbarhed:** Hvis foreningerne ikke har veluddannede ledere og trænere vil det få betydning for deres mulighed for at fastholde og tiltrække medlemmer. Det harmonerer ikke med ”Bevæg dig for livet” projektet.  |

# Ejendomsdrift, areal og klima

# 32. Mindre energiforbrug (besparelse på varme)

|  |  |  |  |  |
| --- | --- | --- | --- | --- |
| 2025 | 2026 | 2027 | 2028 | Anlæg |
| Netto besparelse i de enkelte år og eventuelle anlægsudgift (’000kr) |
| 1.000 | 1.000 | 1.000 | 1.000 |  |

|  |
| --- |
| **Baggrund for forslaget**I den periode i vinteren 2022/2023, hvor temperaturen var sænket som følge af Energistyrelsens anbefalinger, var kommunens energiforbrug til varme mindre. Det vil være muligt at lave en mere permanent besparelse på varmen ved at gennemføre en fast reduktion af temperaturen i kommunens ejendomme til cirka 19 grader. Herudover vil der ved en investering i de tekniske anlæg og i mere og bedre CTS til fjernstyring og overvågning af energiforbruget i kommunens ejendomme kunne gennemføres yderligere besparelser på varmen. |
| **Beskrivelse af potentiale**Administrationen lægger op til en samlet besparelse på energiforbruget på cirka 1.0 mio. kr. årligt. Dette forudsætter, at temperaturen sættes til 19 grader.  Investeringen i nye tekniske anlæg og mere og bedre CTS er ikke beregnet. Der skal desuden forventes en udgift til en energikonsulent. Dette er heller ikke beregnet.Udgiften til nye tekniske anlæg, CTS, eventuelt energikonsulent og gennemførelse af forslag fra energimærker med videre foreslås finansieret via henholdsvis den årlige faste anlægsbevilling til ejendomsvedligeholdelse, anlægsbevillingen på 75 mio. kr. til vedligeholdelse og renovering af velfærdsbygninger og eventuelle konkrete byggeprojekter.  |
| **Beskrivelse af evt. serviceforringelse**Koldere bygninger vil kunne opleves som en serviceforringelse for brugerne, og koldere bygninger vil kunne påvirke arbejdsmiljøet og trivslen på arbejdspladsen. Flere steder vil nye tekniske anlæg og bedre styring imidlertid kunne give et bedre og mere stabilt indeklima.  |
| **Øvrige risici:**Forslaget vil påvirke oplægget til den årlige prioritering af anlægsbudgettet til ejendomsvedligeholdelse, idet en større del af budgettet vil skulle prioriteres til optimering af energiforbruget. Der vil derudover skulle bruges personalemæssige ressourcer på at optimere varmesystemerne og elforbruget. Dette vil kræve en ændret organisering af personalet på ejendomsområdet. Forslaget vil derfor kunne have personalemæssige konsekvenser.  |
| **Organisatorisk involvering og realiserbarhed:** Det vil primært være ejendomsområdet, der skal arbejde konkret med besparelserne på varmen. Hele organisationen skal medvirke til ændret et forbrug, og hele organisationen vil skulle håndtere en fast lavere temperatur i kommunens bygninger.Besparelsen er beregnet ud fra basisbudgettet og beregningsmodeller, der ikke tager højde for svingende energipriser. Det er derfor vanskeligt at angive, hvor realiserbart forslaget er, da energipriserne er svingende.  |

# 33. Ændret organisering (færre ejendomme med fast personale)

|  |  |  |  |  |
| --- | --- | --- | --- | --- |
| 2025 | 2026 | 2027 | 2028 | Anlæg |
| Netto besparelse i de enkelte år og eventuelle anlægsudgift (’000kr) |
| 0 | 1.000 | 2.000 | 2.000 |  |

|  |
| --- |
| **Baggrund for forslaget**I forbindelse med det hidtidige arbejde med ejendomsstrategien er der opnået en væsentlig besparelse via ændret organisering af personalet i Teknisk Drift og Service og i tilknytning til dette indarbejdelsen af mere optimale arbejdsgange. I forbindelse med den nuværende organisering var det et mål, at så mange ejendomme som muligt skulle have en pedel. Det vurderes, at der vil kunne opnås yderligere effektiviseringer ved for eksempel at have en lavere fast bemanding på ejendommene og flere specialiserede flyvere på tværs af ejendommene.Som et led i en ændret organisering vil der for eksempel skulle arbejdes mere med adgangene til kommunens bygninger og blandt andet anvendelse af mere ADK (automatisk dørkontrol), som kan give et mindre behov for der afsættes tid til at åbne og låse bygninger. Der investeres allerede nu via den årlige anlægspulje til ejendomsvedligehold i mere ADK. Hvis der ønskes en hurtigere udrulning, vil det kræve en større anlægsinvestering. |
| **Beskrivelse af potentiale**Besparelsespotentialet vurderes at kunne ligge på op til 2,0 mio. kr. årligt fra 2027. |
| **Beskrivelse af evt. serviceforringelse**Flere ejendomme vil ved en ændret organisering ikke have fast TDS-personale. Dette vil af nogle af brugerne kunne opleves som en serviceforringelse. |
| **Øvrige risici**Der kan være mere transporttid og flere udgifter til kørsel og biler. Der kan være brug for et fælles centralt mødested. Forslaget vil få personalemæssige konsekvenser. |
| **Organisatorisk involvering og realiserbarhed**Det vil primært være ejendomsområdet, der vil skulle arbejde konkret med en ændret organisering. Hele organisationen vil skulle medvirke til ændrede forventninger til området.Forslaget er forholdsvist let at realisere rent beslutningsmæssigt og kan iværksættes relativt let. Det vil imidlertid kræve en gennemarbejdet proces med inddragelse af medarbejdere og brugere, og det må forventes, at forslaget vil give en del modstand hos medarbejdere og brugere. |

# 34. Justerede plejeplaner på udearealer på ejendomsområdet

|  |  |  |  |  |
| --- | --- | --- | --- | --- |
| 2025 | 2026 | 2027 | 2028 | Anlæg |
| Netto besparelse i de enkelte år og eventuelle anlægsudgift (’000kr) |
| 200 | 200 | 200 | 200 |  |

|  |
| --- |
| **Baggrund for forslaget:**Forslaget omfatter ændret niveau for plejen af udearealer ved f.eks. skoler, daginstitutioner, rådhus og lignende. Det kunne være omlægning af græsarealer, så de for eksempel kun slås en gang om året. Forslaget vil på udvalgte arealer kunne understøtte naturpolitikken.Der vil være mest fokus på at lægge besparelsen på ”passive” arealer og mindre fokus på ”aktive” arealer. |
| **Beskrivelse af potentiale:**Besparelsespotentialet vurderes at ligge på op til 0,2 mio. kr. årligt. |
| **Beskrivelse af evt. serviceforringelse**Udearealerne ved flere ejendomme vil få et andet udtryk, og det vil af nogle brugere og borgere kunne opleves som en serviceforringelse. |
| **Øvrige risici:**Besparelsen vil betyde en mindre bestilling i Entreprenørservice. Forslaget vil få personalemæssige konsekvenser. |
| **Organisatorisk involvering og realiserbarhed:** Det vil primært være ejendomsområdet, der vil skulle arbejde konkret med en ændret drift af udearealerne. Hele organisationen vil skulle medvirke til ændrede forventninger til området.Forslaget er let at realisere. Der vil være et tidsforbrug til gennemgangen af plejeplanerne. |

# 35. Optimering af ejendomsdriftsarealer (ejendomsstrategi)

|  |  |  |  |  |
| --- | --- | --- | --- | --- |
| 2025 | 2026 | 2027 | 2028 | Anlæg |
| Netto besparelse i de enkelte år og eventuelle anlægsudgift (’000kr) |
| 0 | 1.000 | 2.000 | 4.000 |  |

|  |
| --- |
| **Baggrund for forslaget:**KLK-analysen fra 2019, som blev udarbejdet til B-2020, peger på, at Kalundborg Kommune vil kunne reducere ejendomsarealet med 20.000 m2. På baggrund af kommunes geografiske udstrækning vil temagruppen imidlertid pege på en eventuel reduktion af ejendomsarealet på 5-10.000 m2. Dette vil kunne give en besparelse på 2-4 mio. kr.I et arbejde med at reducere driftsarealerne på ejendomsområdet, vil det være relevant at se på sammenlægning af funktioner, flerfunktionelle bygninger, salg af ejendomme, nedrivning af ejendomme, udleje af dele af bygninger, øget selvejende struktur og lignende. Det vil også være relevant at vurdere hvilke ejendomme, der bør indgå i den kommunale drift. Der kunne ses på frasalg af for eksempel golfklub, Høng Petanque, Spildlopperne, haller, Kathøjskolen, Bregninge Materielgård (nytteindsatsen), klubhuse, toiletfaciliteter og andre faciliteter på private havne og lignende.KLK-analysen peger på, at Kalundborg Kommune har et højt serviceniveau i relation til faciliteter på for eksempel idræts- og fritidsområdet. Det vil derfor være relevant særligt på dette område at undersøge muligheden for sammenlægning af funktioner, flerfunktionelle løsninger, at udnytte ledige lokaler og opnå en generelt mere optimal udnyttelse faciliteterne. I det omfang, der etableres kombinationsbiblioteker (sammenlægning af skole- og folkebiblioteker), vil eventuelt frasalg af ejendomme indgå i denne sag.I andre kommuner er der erfaringer i forhold selvejende faciliteter på for eksempel forenings-, idræts- og fritidsområdet. Dette bør undersøges nærmere. |
| **Beskrivelse af potentiale:**Besparelsespotentialet vurderes at ligge på op til 4,0 mio. kr. årligt (fra 2028).Der kan være behov for anlægsinvesteringer i ombygninger, nedrivninger og lignende. |
| **Beskrivelse af evt. serviceforringelse**Brugere, for eksempel foreninger, vil kunne opleve en umiddelbar serviceforringelse.Vurderingen er imidlertid, at selvejefaciliteter vil kunne give et større ejerskab og engagement hos borgere, brugere, foreninger med videre.  |
| **Øvrige risici:**Investeringen i ombygning, nedrivning eller lignende vil betyde et reduceret råderum på anlægsrammen. Der vil være indtægter på salg.Besparelsen vil få personalemæssige konsekvenser. |
| **Organisatorisk involvering og realiserbarhed:** Det vil primært være ejendomsområdet, kultur- og fritidsområdet, køb og salg og økonomiområdet, der vil skulle arbejde målrettet og konkret med afhændelse af kommunale ejendomme. Ved sammenlægning af funktioner vil de konkrete områder skulle involveres. Hele organisationen vil skulle medvirke til ændrede forventninger til området.Forslaget er behæftet med noget usikkerhed i forhold til realiserbarheden, da der ikke på nuværende tidspunkt er et overblik over mulighederne med hensyn til for eksempel salg af ejendomme og sammenlægning af funktioner. |

# 36. Ændring af græspleje på grønne områder (eksklusive institutioner og idrætsarealer).

|  |  |  |  |  |
| --- | --- | --- | --- | --- |
| 2025 | 2026 | 2027 | 2028 | Anlæg |
| Netto besparelse i de enkelte år og eventuelle anlægsudgift (’000kr) |
| -100 | 100 | 100 | 100 |  |

|  |
| --- |
| **Baggrund for forslaget:**Kalundborg Kommune driver cirka 1.344.000 m2 græs på grønne områder (eksklusive institutioner og idrætsarealer), der klippes fra 1-15 gange årligt alt efter valgt funktion og serviceniveau. Græsplejen forventes at koste 1.520.000 kr. i 2023. Der er løbende sket reduktion af græsplejen ud fra ønsker om besparelser og øget biodiversitet.Det vurderes, at flere arealer kan omlægges til mindre græspleje. |
| **Beskrivelse af potentiale:**Det antages, at der på plejeplanerne kan omlægges cirka 10% af kategorien ’Græsflader’ (der må blive maksimalt 15 cm høj) og cirka 50% af kategorien ’Fælledgræs’ (der må blive maksimalt 30 cm høj) til 1 x årlig naturvenlig slåning. Den foreslåede omlægning forventes at resultere i en besparelse på cirka 100.000 kr. fra 2026. Det vurderes, at tiltaget samtidig vil bidrage til en øget biodiversitet i byerne med flere insekter.Der anslås at være timeforbrug på mindst 100.000 kr. til at finde egnede arealer, dialog med lokalråd samt tilretning af drifts-kort for 2-300 lokaliteter. |
| **Beskrivelse af evt. serviceforringelse**Når græsset slås sjældnere, er der forskellige aktiviteter, som arealet bliver uegnet til. Blandt andet bliver gang, ophold og boldspil besværliggjort. Mange borgere har opfattelsen af, at langt græs virker uplejet. Omlægning af arealer til 1 gang årlig slåning giver flere blomstrende og frøsættende græsser og urter. Dette vil samtidig give øget ukrudtstryk på fortove, stier og naboarealer. Øget ukrudtstryk giver kortere levetid på belægninger. Dette kan blandt andet imødegås ved hyppigere fejning.Denne ændring vil skulle implementeres over hele kommunen, og dermed påvirkes alle kommunens borgere.Der kan potentielt omlægges mere græs, men det må forventes at borgere så vil opleve en væsentlig ændring i funktionalitet og oplevelse af arealer. |
| **Øvrige risici:**Når plejen nedsættes på græsarealer, bliver de mere ujævne og vil få en ændret plantesammensætning. Derfor kan der blive brug for reetablering, hvis plejeniveauet igen ønskes hævet. De nuværende enhedspriser kan måske ikke opretholdes, når der skal køres store afstande for kun at slå kanter mod stier og naboer.Forslaget vil give en besparelse på Teknik- og Miljøudvalgets driftsbudget på vej- og parkområdet, og det vil betyde en mindre bestilling og indtægt i Entreprenørservice. Forslaget vil derfor kunne have personalemæssige konsekvenser. |
| **Organisatorisk involvering og realiserbarhed:** Medarbejdere i Vej, Ejendom og Affald skal gennemgå græsarealerne for at vurdere, på hvilke arealer græsplejen kan nedsættes uden større gener. Dette foreslås drøftet med lokalråd for at sikre, at ændringen ikke er i modstrid med lokal viden om arealernes anvendelse. |

# 37. Reduktion af rabatslåning

|  |  |  |  |  |
| --- | --- | --- | --- | --- |
| 2025 | 2026 | 2027 | 2028 | Anlæg |
| Netto besparelse i de enkelte år og eventuelle anlægsudgift (’000kr) |
| 90 | 150 | 150 | 150 |  |

|  |
| --- |
| **Baggrund for forslaget**Kalundborg Kommune driver cirka 300 ha rabatarealer. I dag klippes cirka 40% af rabatarealerne 2 gange årligt af hensyn til trafiksikkerheden. Det er relevant dels for at friholde oversigtsarealer ved sideveje og kurver, dels for at sikre, at fodgængere kan færdes i rabatten, og at græsset ikke lægger sig ud over vejarealet til gene for cyklister. De bagvedliggende arealer klippes i dag 1 gang årligt for at bevare arealerne åbne, så de ikke gror til med træer og krat.  |
| **Beskrivelse af potentiale**Det antages, at plejen på rabatarealer, som i dag klippes 1 x årligt kan nedsættes til 1 gang hvert 2. år. Denne ændring forventes umiddelbart at give en besparelse på 150.000 kr. årligt fra 2025. Reduktion af græsklipning vil give øget opvækst af selvsåede træer, brombær og andet krat. I udregning af besparelsespotentialet er det medregnet, at der bliver behov for at anvende andre driftsmetoder på nogle arealer. Det vurderes, at tiltaget vil bidrage til en øget biodiversitet med flere insekter. Der anslås at være et start-timeforbrug på 60.000 kr. til at rette drifts-kort. |
| **Beskrivelse af evt. serviceforringelse**Uklippede arealer giver et højere ukrudtstryk til de omgivende arealer og haver af for eksempel tidsler og andre urter. Det vurderes dog at disse gener ligger inden for, hvad borgerne må forvente og tåle som nabo til vejarealer. |
| **Øvrige risici**Forslaget vil give en besparelse på Teknik- og Miljøudvalgets driftsbudget på vej- og parkområdet, og det vil betyde en mindre bestilling og indtægt i Entreprenørservice. Forslaget vil derfor kunne have personalemæssige konsekvenser. |
| **Organisatorisk involvering og realiserbarhed**Forslaget er let realiserbart. Driftskort skal tilrettes af medarbejdere i Team Vej- og Park, og Entreprenørservice skal tilrette planlægningen af græspleje og eventuelt materiels art og antal. |

# 38. Færre affaldsspande på grønne områder

|  |  |  |  |  |
| --- | --- | --- | --- | --- |
| 2025 | 2026 | 2027 | 2028 | Anlæg |
| Netto besparelse i de enkelte år og eventuelle anlægsudgift (’000kr) |
| -90 | 90 | 90 | 90 |  |

|  |
| --- |
| **Baggrund for forslaget**Forslaget er stillet af Vej, Ejendom og Affald.Kalundborg Kommune har 627 offentlige affaldsspande på strande, i naturområder, byrum og grønne områder. Den årlige udgift til affaldshåndtering var i 2022 cirka 802.000 kr. til tømning, 159.000 kr. til ekstraordinær fjernelse af efterladt affald og 184.000 kr. til udskiftning af ødelagte affaldsspande. Fra 2025 skal der ske en øget affaldssortering på grønne områder, hvilket giver behov for indkøb af nye spande med sorteringsmulighed, derfor er det et godt tidspunkt at overveje antallet af affaldsspande. Mange kommuner har med gode resultater reduceret antallet af affaldsspande med 10-20% uden at forøge andelen af henkastet affald væsentligt.  |
| **Beskrivelse af potentiale**Det foreslås, at 10% af affaldsspandene i de grønne områder nedtages, og at der samtidig sker en ensretning og optimering af placering af affaldsspande i samarbejde med lokalrådene og data for, hvilke affaldsspande der bruges mindst. En 10% reduktion forventes at give en besparelse på 75-100.000 kr. årligt fra 2026, i sparet tømning og færre udgifter til ødelagte affaldsspande. Første års udgift forventes at dække omplaceringen af affaldsspande, kortrettelser og kommunikation.  |
| **Beskrivelse af evt. serviceforringelse**Der vil blive længere mellem offentlige affaldsspande. Borgere vil derfor i større grad skulle tage deres affald med sig.Dette er en ændring, der påvirker alle kommunens borgere og gæster. |
| **Øvrige risici**Der kan være risiko for, at der bliver efterladt mere affald i naturen. For at sikre god forståelse og opbakning om at tage affaldet med sig, bør der informeres grundigt til borgerne – f.eks. gennem lokalråd, Facebook og lokalaviser.Forslaget vil give en besparelse på Teknik- og Miljøudvalgets driftsbudget på vej- og parkområdet, og det vil betyde en mindre bestilling og indtægt i Entreprenørservice. Forslaget vil derfor kunne have personalemæssige konsekvenser. |
| **Organisatorisk involvering og realiserbarhed**Forslaget er let realiserbart. Tiltaget skal implementeres i Team Vej og Park samt Entreprenørservice. Det bør følges op af en kommunikationsindsats. |

**39. Forhøjelse af takst for byggesagsgebyr**

|  |  |  |  |  |
| --- | --- | --- | --- | --- |
| 2025 | 2026 | 2027 | 2028 | Anlæg |
| Netto besparelse i de enkelte år og eventuelle anlægsudgift (’000kr) |
| 1.280 | 1.280 | 1.280 | 1.280 |  |

|  |
| --- |
| **Baggrund for forslaget**Taksten er omkostningsbaseret ud fra den faktiske udgift til byggesagsbehandling. I forlængelse af nyt bygningsreglement i 2018 har TMU i oktober 2018 besluttet, hvilken model taksten fastsættes ud fra. I 2023 udgør taksten ca. 50% ift. ”loftet” for opkrævning af gebyr. I 2023 er timetaksten: 632 kr. Den budgetterede indtægt i 2023 er ca. 2,5 mio. kr., svarende til ca. 4.000 timer til fakturering. Ud af et samlet antal sager på ca. 575, vedrører ca. 60 % af indtægten sager ift. enfamiliehuse, skure, carporte, sommerhuse o. lign. Ca. 40 % af indtægten vedrører etageejendomme, hhv. bolig og erhverv, samt industriejendomme. Den maksimale timepris udgør ca. 1.300 kr. Hvis taksten skulle sættes op til dette beløb, vil det forudsætte en genberegning af takstgrundlaget, for at sikre, at taksten ikke overskrider det faktiske omkostninger til byggesagsbehandling. I forslaget regnes med en forhøjelse på ca. 50 %, dvs. 320 kr. Herefter udgør taksten ca. 75 % af den pt. estimerede maksimale takst. Estimeret provenu: 1,28 mio. kr.  |
| **Beskrivelse af potentiale**Ingen bemærkninger  |
| **Beskrivelse af evt. serviceforringelse**Pt. afregnes efter den takst, der er gældende på tidspunktet for afgørelsen. Hvis taksten forhøjes væsentligt fra og med 2025, giver det ansøgerne en markant højere udgift end forventet for sager med ansøgningsdato i 2024, der afgøres i 2025. Det skal undersøges, om der kan afregnes efter takst på ansøgningstidspunktet; men det vil være meget upraktisk at skulle håndtere flere timesatser. |
| **Øvrige risici:**Indtægtsbudgettet er afhængigt af, at der opnås det estimerede antal timer, ca. 4.000, hvilket afhænger af, at der også opnås den forudsatte sagsmængde. Der er desuden en forskydning i indtægten, idet en del timer vil være afholdt efter de gamle takster i fx 2023, men først opkræves ved tilladelse eller afslutning af byggesag i 2024. Der er en tendens til, at en større andel af den tid der anvendes i byggesagsbehandlingen ikke kan faktureres, fx fordi afledte sager med sagsbehandling efter anden lovgivning ikke kan finansieres via gebyret.  |
| **Organisatorisk involvering og realiserbarhed**Timerne registreres og opkræves via byggesagssystemet og kræver derfor ikke større tiltag i forhold til gennemførelsen. Forslaget kan implementeres i forbindelse med godkendelse af takster. Forslaget vil påvirke budgettet i Plan, Byg og Miljø.  |

# Administration af puljer

**40. Reduktion i udviklingspuljer knyttet til politiske udvalg og direktionen**

|  |  |  |  |  |
| --- | --- | --- | --- | --- |
| **2025** | **2026** | **2027** | **2028** | **Anlæg** |
| Netto besparelse i de enkelte år og eventuelle anlægsudgift (’000kr) |
| 650 | 650 | 650 | 650 | **-** |

|  |
| --- |
| **Baggrund for forslaget:**Ældre- og Sundhedsudvalget, Socialudvalget, Børne- og Familieudvalget råder i 2024 over i alt 3.513.000 kr. i udviklingspuljerne. Direktionen råder tilsvarende over 2.987.000 kr. Udviklingspuljerne udgør dermed i alt 6.500.000 kr. i 2024. En reduktion af puljerne på f.eks. 10% vil betyde en samlet budgetreduktion på kr. 650.000 p.a.  |
| **Beskrivelse af potentiale:**Sundhedsudvalget: Der er i det fremskrevne budget for 2024 afsat kr. 1.400.000 kr. til udvalgets udviklingspulje. Heraf er kr. 1.360.000 disponeret til * SundByNetværk, vandrefestival, forebyggelsesdag m.m. (kr. 100.000)
* Bevæg dig for livet (kr. 300.000)
* Tobakshandleplan og rygestop (kr. 300.000)
* Kulturpakker (kr. 300.000)
* BEVÆG-festival (kr. (kr. 60.000)
* Bevægelse, overvægt og mental trivsel, Børn & Unge (kr. 300.000).

Børn- og Familieudvalget: Der er i det fremskrevne budget for 2024 afsat kr. 1.613.000 kr. til udvalgets udviklingspulje. Der er i 2024 disponeret 2 mio. kr., idet det forudsættes at ca. 387.000 overføres fra B-2023. * Aktiviteter til forældrerepræsentanter i skolebestyrelser (kr.200.000)
* Styrkelse overgangen mellem dagtilbud og skole (kr. 400.000)
* Talentforløb for højt begavede elever (kr. 500.000)
* Præsentation og formidling af skoler (kr. 500.000)
* Etablering af familieunderstøttende indsatser (kr. 400.000).

Socialudvalget Der er i det fremskrevne budget for 2024 afsat kr. 500.000. Der er ikke oplysninger om disponerede beløb. Direktionen Der er i det fremskrevne budget for 2024 afsat kr. 2.987.000 til direktionens puljer. Heraf er kr. 2.438.000 disponeret til * Lederkonference (kr. 250.000)
* KHZ (kr. 500.000)
* Kontingent Alliancen Biotekbyen KHZ (kr. 150.000)
* Regionale klyngekontorer på Sjælland (kr. 500.000)
* LEAPS (kr. 90.900)
* LEAPS – ekstra midler til Skolen på Herredsåsen (kr. 352.400)
* Forventet merforbrug 2023 (kr. 594.700)
 |
| **Beskrivelse af evt. serviceforringelse**Alt efter en evt. budgetreduktions størrelse og fra hvilket budgetår reduktionen besluttes iværksat, vil de politiske udvalg og direktionen skulle foretage en prioritering mellem de disponerede aktiviteter. Kontraktlige og aftalemæssige forhold omkring aktiviteter, finansieret af de disponerede beløb, vil skulle afklares i forbindelse med udmøntning af evt. besparelser.  |
| **Organisatorisk involvering:** Besparelser i størrelsesordenen 10% vurderes umiddelbart at kunne realiseres.  |

# 41. Forenklet HR- administration

|  |  |  |  |  |
| --- | --- | --- | --- | --- |
| 2025 | 2026 | 2027 | 2028 | Anlæg |
| Netto besparelse i de enkelte år og eventuelle anlægsudgift (’000kr) |
| 400 | 400 | 400 | 400 |  |

Besparelsen på 400.000 kr. årligt er alene knyttet til reduktion af seniorpuljen.

|  |
| --- |
| **Baggrund for forslaget**Det foreslås, at kommunens HR-arbejde forenkles gennem følgende tiltag:* Puljen til langtidssygefravær fordeles til partnerskabsholderne.
* Puljen til seniorordninger beskæres med 400.000 kr. grundet manglende aktivitet.

Forslaget skal samlet set bidrage til, at kommunens HR-ressourcer prioriteres optimalt. Forslaget fokuserer på at sikre, at relevante puljer er let tilgængelige for hele organisationen, at puljer reduceres ved manglende efterspørgsel, og at ressourceforbruget til Hovedudvalgets arbejde begrænses. Centrale HR-puljerKommunens stabsenheder administrerer en række centrale puljer, som samlet set har til formål at fremme kommunens personalepolitik. Det bør løbende overvejes, hvilke incitamenter til hensigtsmæssig adfærd centrale puljer vs. større driftsbudgetter skaber, og om kommunen har den ønskede balance. Overordnet set kan fordelene ved centrale puljer være en tydelig prioritering af en given aktivitet eller en forsikringsordning ved store uforudsete udgifter, mens ulempen kan være reduceret lokalt råderum, risiko for umådeholdent brug af en bestemt aktivitet, fordi den ligger udenfor det decentrale budgetansvar, samt administrationsopgaver (udarbejdelse og behandling af ansøgninger mv.). Denne afvejning er baggrunden for valg af puljer til råderumskataloget.  |
| **Beskrivelse af potentiale:**PuljerI forbindelse med råderumsarbejdet er de centrale puljer, som understøtter kommunens personalepolitik blevet gennemgået. Det gælder for følgende puljer (bevilling i 2023):* Pulje til lederuddannelse: 764.000 kr.
* Seniorpuljen: 796.000 kr.
* Sundhedspuljen: 486.000 kr.
* Kriseordningen: 299.000 kr. (krisepsykolog)
* Den tværfaglige pulje: 920.000 kr. (afholder udgifter for en række systemer bl.a. rekrutteringssystem, spørgeskemasystem mm., samt kurser og øvrige-udgifter til MED-organisation og arbejdsmiljøorganisation)
* Kompetencepuljen: 606.000 kr. (Afholder udgifter for kommunom og diplomuddannelser for medarbejdere)
* Puljen til langtidssygefravær: 9.300.000 kr.

Puljerne anvendes til formålet, og det vurderes hensigtsmæssigt, at fastholde puljerne med følgende undtagelser:* For puljen til langtidssygefravær (bevilling på 9.300.000 kr. i 2023) foreslås en fordeling til partnerskabsholderne. Fordelingen styrker den lokale autonomi og reducerer administrationsomkostningerne. Endvidere kan puljen i nogle tilfælde være med til at forsinke nødvendige initiativer til at nedbringe langtidssygefravær. Det foreslås dog, at en mindre del af puljen fastholdes centralt til tværgående sygefraværsindsatser.
* For puljen til seniorinitiativer (bevilling på 796.000 kr. i 2023) gælder, at den kan reduceres grundet manglende efterspørgsel.

**Opdatering i forbindelse med budget 2025:**I budgetaftalen for 2024 blev det besluttet, at puljen til seniorordninger skal bruges til formålet. I forlængelse heraf er kriterierne for puljen blevet justeret. Desuden arbejdes på flere tiltag for at styrke kendskabet til puljen.Hovedudvalget har gennemgået mødekadence og øvrigt tidsforbrug med henblik på optimering. Der arbejdes løbende på optimering. Forslaget om reduceret tidsforbrug til arbejdet i Hovedudvalget er derfor taget ud af dette forslag. |
| **Beskrivelse af evt. serviceforringelse**Ingen borgerrettede serviceforringelser. |
| **Øvrige risici:**En fordeling af puljen til langtidssygefravær indebærer, at partnerskabsholderne mister muligheden for at få kompensation for deres langtidssygemeldte medarbejdere. Dermed bliver langtidssygefravær en yderligere budgetrisiko, som vil belaste de små enheder forholdsvist hårdt.  |
| **Organisatorisk involvering:**Forslaget kan udmøntes med budget 2025. |

|  |
| --- |
|  |

# Forslag fra råderumskatalog 2024, som krævede yderligere bearbejdning

# 42. Sammenlægning af STU-skolerne til én enhed på én matrikel

|  |  |  |  |  |
| --- | --- | --- | --- | --- |
| 2025 | 2026 | 2027 | 2028 | Anlæg |
| Netto besparelse i de enkelte år og eventuelle anlægsudgift (’000kr) |
| 300 | 500 | 500 | 500 |  |

|  |
| --- |
| **Baggrund for forslaget:**På budgetseminariet 2023 blev Kommunalbestyrelsen præsenteret for en række forslag til råderumskatalog. Kommunalbestyrelsen besluttede, at nogle af forslagene skulle bearbejdes yderligere, herunder forslag H67 (sammenlægning af STU-skolerne under én ledelse og én matrikel) i hensigtserklæringen, med henblik på at det kunne indgå i råderumskatalog 2025.Det foreslås, at forslaget om STU-skolernes sammenlægning i første omgang kun gælder én ledelse, og at sammenlægning på én matrikel gennemføres ved en ny samlet ledelse og ved inddragelse af MED udvalg. |
| **Beskrivelse af potentiale:**Med forslaget ses der et potentiale i dels at samle ledelsen for kommunens Særlig Tilrettelagt Ungdomsuddannelses tilbud (herefter STU), og dels at samle kommunens to tilbud på samme matrikel. Dette ville bidrage til at skabe en strategisk retning for udvikling af STU-området og mindske køb af pladser hos andre kommuner, private aktører mv.På baggrund af ændring i STU-lovgivning fra august 2023 vil målet om at mindske køb af pladser hos andre kommuner, private aktører mv. ikke kunne opfyldes, men tværtimod vil en sammenlægning af de to kommunale STU-tilbud øge køb af pladser hos andre aktører.Ifølge ændring af STU-lovgivning fra august 2023, er kommunen forpligtet til at give den unge mulighed for at vælge mellem mindst to uddannelsessteder. Det er ikke tilstrækkeligt at give den unge mulighed for at vælge mellem flere forskellige uddannelsesforløb på ét uddannelsessted, herunder afdelinger under uddannelsesstedet. For at kommunen kan overholde den nye lovgivning på området, skal der altid tilbydes to forskellige tilbud til den unge. Det betyder, at med en beslutning om at samle de to kommunale STU-tilbud under én ledelse og på én samlet matrikel vil kommunen derfor ifølge lovgivningen være forpligtet til at tilbyde alle elever et supplende tilbud der enten er et privat STU-tilbud eller et kommunalt STU-tilbud i de omkringliggende kommuner.Én samlet ledelseVed en sammenlægning af de to nuværende kommunale STU-tilbud er det niveau 2 leder (skoleleder), der har det overordnede ansvar. Besparelsen vedrører nedlæggelse af én niveau 3 lederstilling (afdelingsleder på STU-området).Én samlet matrikelPå nuværende tidspunkt har begge STU-tilbud flere matrikler, og der er huslejeudgifter for samlet 1.368.900 kr. om året. Der er potentiale både fagligt og økonomisk ved senere at se på mulighederne ved at samle STU-tilbuddene på færre matrikler end i dag.Det vil øge muligheden for at skabe et handicaptilgængeligt tilbud, og dermed skabe et STU-tilbud til elever med multihandicap og svære kommunikationsudfordringer, som vi i dag sender til STU-tilbud i andre kommuner, og dermed en forventet besparelse. Dertil vil det også være en stor fordel, hvis beliggenheden er tæt på Kalundborg by for at sikre elevernes selvstændighed i forhold til deres mulighed for at pleje deres sociale liv og muligheder samt til at være selvtransporterende. I processen med at uddybe potentialerne er niveau 2 lederne på Kathøj-Svallerup og Sigrid Undset Skolen blevet inddraget. Derudover har de lokale MED-udvalg og bestyrelser haft mulighed for at give input i processen, og deres input er indarbejdet i beskrivelsen.Derudover ses der i forslaget arbejdsmiljømæssige fordele, som der også er givet udtryk for i de to MED-udvalg, som handler om at flere forskellige personaler/kompetencer er samlet ét sted, og det er med til at skabe mere dynamik på arbejdspladsen, bedre videndeling og flere muligheder og måske bedre rekrutteringsmuligheder. |
| **Beskrivelse af evt. serviceforringelse:**Der forventes ikke at være en serviceforringelse. Dog kan et for stort tilbud være en ulempe for de elever, som har svært ved at være i et stort miljø. |
| **Øvrige risici:**Det nye lovkrav om to STU-tilbud til eleverne kan gøre, at Kalundborg Kommune skal tilbyde eleverne private og andre STU-tilbud udenfor kommunen, hvilket kan give mere transport for eleverne og øgede udgifter for kommunen.  |
| **Organisatorisk involvering og realiserbarhed:** Bestyrelser og MED-udvalg på både Sigrid Undset Skolen og Kathøj-Svallerup er involveret i processen, og her er der givet udtryk for, at det bør være en længere proces. Derudover er der behov for yderligere afklaring af eventuelle anlægsudgifter i form af renovering mv. ved sammenlægning til én matrikel. |

# 43. Mindre energiforbrug (el).

|  |  |  |  |  |
| --- | --- | --- | --- | --- |
| 2024 | 2025 | 2026 | 2027 | Anlæg |
| Netto besparelse i de enkelte år og eventuelle anlægsudgift (’000kr) |
| 0 | 500 | 500 | 500 |  |

|  |
| --- |
| **Baggrund for forslaget:**Der vurderes at være et potentiale for gennemførelse af besparelser på strømforbruget. Dette vil imidlertid skulle analyseres nærmere. Det foreslås, at der gennemføres en analyse af, hvor strømmen anvendes, og hvor der dermed konkret er potentiale for at nedsætte strømforbruget. Det kunne for eksempel være på ventilationsanlæg, udebelysning, informationsskærme eller lignende. Vi kender udgiften til belysning. Der kunne på ny ses på den tidligere udarbejdede businesscase i forhold til udskiftning af belysning til LED-belysning. |
| **Beskrivelse af potentiale:**Administrationen lægger op til en besparelse på cirka 0,5 mio. kr. årligt. Der skal forventes en udgift til en energikonsulent. |
| **Beskrivelse af evt. serviceforringelse**Det er for tidligt at kunne beskrive serviceforringelserne, men hvis der for eksempel slukkes for ventilationsanlæg og/eller udebelysning ved kommunens bygninger, vil det kunne opleves som en serviceforringelse for brugerne af kommunens ejendomme. |
| **Øvrige risici:**Forslaget vil kræve investering i en energikonsulent og en analyse af strømforbruget. Hvis dette finansieres via anlæg, vil det reducere råderummet på anlægsrammen. |
| **Organisatorisk involvering:** Det vil primært være ejendomsområdet, der vil skulle arbejde konkret med besparelserne på strømmen. Hele organisationen vil skulle medvirke til ændret forbrug. |

# Nye forslag til råderumskatalog 2025

# 44: Tjenestemandspensioner

|  |  |  |  |  |
| --- | --- | --- | --- | --- |
| 2025 | 2026 | 2027 | 2028 | Anlæg |
| Netto besparelse i de enkelte år og eventuelle anlægsudgift (’000kr) |
| 2.684 | 2.490 | 2.295 | 2.100 |  |

|  |
| --- |
| **Baggrund for forslaget:**Kalundborg Kommune har en genforsikringsaftale med Sampension vedr. tjenestemandspensioner. Kommunens årlige indbetalinger, afkast, renter m.v. bidrager til en bonuskonto, der årligt reguleres med præmieudbetalinger og andre udgifter. Kalundborg Kommune har pt. indbetalt så meget på bonuskontoen, at Sampension vurderer, at kommunens bidrag kan nedsættes betragteligt. Sampensions vurdering bygger bl.a. på, at der ikke sker nyansættelser af tjenestemænd.Kalundborg Kommune har afsat centrale lønpuljer. Puljerne skal dække udgifter til tjenestemandspensioner og udgifter forbundet med blandt andet barsel og langtidssygdom. Trækket på puljerne har de seneste år været højere end budgettet. Det er der taget højde for ved udarbejdelsen af råderumsforslaget.  |
| **Beskrivelse af potentiale:**Kommunen indbetaler hver måned til Sampension en del af lønnen til tjenestemænd. Da den gældende sats og de hidtidige indbetalinger skønnes at være større end den forventede pensionsforpligtelse til de ansatte tjenestemænd, har Sampension foreslået, at kommunen reducerer sin aconto-afregning over en 10-årig periode med virkning fra 2025. Dette råderumsforslag er baseret på, at indbetalingerne nedsættes fra 42,59 % til 1,00 %. Det er Sampensions vurdering, at den indbetaling er tilstrækkelig til at dække kommunens præmietræk. Besparelsen ved at nedsætte indbetalingen til Sampension er opgjort til 4,5 mio. kr. i 2025.Det forudsættes, at besparelsen udmøntes hos de partnerskabsholdere, der har gensidigt forsikrede tjenestemænd ansat. Det forudsættes også, at det sparede beløb returneres til partnerskabsholderen, når tjenestemandsansættelsen ophører. Der kalkuleres med, at én ud af 23 gensidigt, forsikrede tjenestemænd fratræder årligt. På baggrund af de senere års træk på de centrale løn- og tjenestemandspuljer er det indarbejdet, at de samlet set forhøjes med 1,6 mio. kr. årligt. |
| **Beskrivelse af evt. serviceforringelse**Der er ingen serviceforringelser som følge af forslaget. |
| **Øvrige risici:**Sampensions vurdering af potentialet er baseret på et forventeligt normalforløb af samspillet mellem investeringsresultater, lønudvikling og levetider mv. Det kan blive både bedre og dårligere, hvis disse antagelser forskydes væsentligt.Desuden kan udgifterne ved fratrædelser få et andet forløb end budgetteret, på grund af forskellige lønniveauer blandt tjenestemændene, og fordi ophør af de enkeltes ansættelser ikke kan forudsiges eksakt.  |
| **Organisatorisk involvering og realiserbarhed:** De involverede parter: * Økonomistaben
* Sampension
 |

# 45 Dagtilbud - fra tre til to dagtilbudsområder

|  |  |  |  |  |
| --- | --- | --- | --- | --- |
| 2025 | 2026 | 2027 | 2028 | Anlæg |
| Netto besparelse i de enkelte år og eventuelle anlægsudgift (’000kr) |
| 535 | 800 | 800 | 800 |  |

|  |
| --- |
| **Baggrund for forslaget:**Der er i øjeblikket en vakant områdelederstilling. I tilknytning hertil er administrationen bedt om at beskrive et eventuelt potentiale ved at gå fra de nuværende tre områder til to områder.Dagtilbudsområdet har siden 2008 været organiseret med områdeledelse, og i to omgange er de oprindelige seks områder lagt sammen til de nuværende tre områder.Der er en politisk ambition om højkvalitetsdagtilbud. Det er en forudsætning for høj kvalitet, at dagtilbuddene er økonomisk bæredygtige, robuste, fleksible og båret af høj faglighed. Samtidig er der politisk prioriteret en styrkelse af handlerum og ledelsesansvar ved de enkelte børnehuse og dagpleje. Eksempelvis med etableringen af forældrebestyrelser ved hvert børnehus og et særligt fokus på at understøtte de pædagogiske afdelingsledere med faglig ledelse. En ændring af antallet af dagtilbudsområder fra tre til to kan potentielt bidrage til yderligere at styrke bæredygtige områder med en fælles pædagogisk udvikling. Dette gælder også i forhold til muligheder for kompetenceudvikling, videndeling, rekruttering og fastholdelse.En ændring til to chefområder bør ske under hensyntagen til, at begge områder sikres en nogenlunde ensartet størrelse både økonomisk, demografisk og geografisk da dette har en afgørende betydning for at sikre en ligelig balance i forhold til ledelsesopgave og økonomiske handlemuligheder. Herunder pædagogisk og faglig understøttelse af både dagplejen, vuggestuer og børnehaver.  |
| **Beskrivelse af potentiale:**Ved en ændring fra tre til to dagtilbudsområder er der potentielt en besparelse på en områdelederstilling (pt. én vakant) |
| **Beskrivelse af evt. serviceforringelse**Det kan være en mulighed at samle hele dagplejen ved én dagplejeleder forankret ved ét chefområde. Enten Fagcenter Børn, Læring og Uddannelse eller ved ét af dagtilbudsområderne. Det vil forudsætte konvertering af ledelsesressourcer til pædagogisk understøttelse i dagplejen.  |
| **Øvrige risici:**Ved en ændring fra tre til to områder vil de nuværende ledelsesteams blive brudt og der skal etableres nye ledelsesteams og nye relationer. Der vil fortsat være ledelsesmæssig understøttelse af afdelingslederne.  |
| **Organisatorisk involvering og realiserbarhed:** Med en beslutning i forbindelse med budgettet kan der være ikrafttræden pr. 1. maj 2025. Proces om fordeling og implementering bør være så tydelig og hurtig som mulig og med inddragelse af relevante parter som områdeledere, afdelingsledere, medarbejdere, forældrebestyrelser, forældreråd, faglige organisationer eks. BUPL, FOA og Fagcenter Børn, Læring og Uddannelse. |

# 46. Træning af borgere forud for visitation til hjemmepleje - DigiPrehab

|  |  |  |  |  |
| --- | --- | --- | --- | --- |
| **2025** | **2026** | **2027** | **2028** | **Anlæg** |
| Netto besparelse i de enkelte år og eventuelle anlægsudgift (’000kr) |
| 784 | 1.560 | 1.560 | 1.560 | 0 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Beskrivelse af potentiale:**I forlængelse af implementeringen af træningsforløbet DigiRehab foreslås tilsvarende tilbud om træning for borgere i hjemmeplejen via forløbet DigiPrehab, der går forud for DigiRehab.Kalundborg Kommune har et relativt højt antal på borgere, der udelukkende får praktisk hjælp med udsigt til lidt senere i forløbet at få behov også for personlig pleje. Denne gruppe kan med fordel tilbydes DigiPrehab-træning, der er et forebyggende tiltag med træning af muskelstyrken, og som forbedrer borgernes funktionsniveau. Borgerne screenes til de rigtige træningsindsatser, og træningen justeres undervejs på baggrund af data i programmet.Erfaringer fra andre kommuner viser, at hvis disse borgere får et DigiPrehab-forløb inden for de første 15 måneder, hvor de begynder at få praktisk hjælp, udsættes behovet for efterfølgende personlig pleje i gennemsnit fire mdr. Derudover forebygger træningen fald og indlæggelser.Størst effekt har man, hvis man påbegynder træningen, når borgeren henvender sig for at få praktisk hjælp. Man kan med fordel starte endnu tidligere med træning; fx i forbindelse med screening til forebyggende besøg, på aktivitetscentre, ved fald samt ved udlevering af hjælpemidler. Der er også stort potentiale i at tilbyde borgere med kronisk sygdom et forebyggende træningstilbud med henblik på at bevare funktionsniveau og selvstændig livsførelse længst muligt.Den reducerede udgift opstår ved en kombination af reduceret behov for hjælp og udsættelse af tidspunktet for behov for yderligere hjælp.Til implementering af DigiPrehab foreslås en udvidelse af antallet af trænere fra de nuværende tre til i alt seks trænere. Hver træner kan i gennemsnit påbegynde 70-75 forløb årligt.DigiRehab angiver, at erfaringerne er, at 30% af gruppen af borgere, der udelukkende er visiteret til praktisk hjælp, kan have effekt af træningen. Heraf gennemfører ca. 75% af gruppen den konkrete træning. Pt. er ca. 850 borgere udelukkende visiteret til praktisk hjælp. 30% heraf svarer til ca. 255 borgere, hvor tre nye trænere kan varetage træning af mellem 210 og 225 borgere og forventet gennemførelse for ca. 165 borgere.Business Case, 12 mdr.:

|  |  |
| --- | --- |
| Reduceret udgift: | Kr. |
| Reduceret behov for hjælp/forebyggelse af stigning i visiteret hjælp: 165 borgere \* 55 timer \* 400 kr.  | 3.630.000 |
| Udgifter: |  |
| Lønudgift til trænere:  | -1.620.000 |
| Øvrige medarbejderomkostninger, inkl. billeje | -200.000 |
| DigiPrehab licens m.m.  | -250.000 |
| Samlede udgifter | -2.070.000 |
| **Samlet besparelse** | **1.560.000** |

Business Case, 1. år, hvor effekten først udmøntes efter 12-15 uger:

|  |  |
| --- | --- |
| Reduceret udgift: | Kr. |
| Reduceret behov for hjælp/forebyggelse af stigning i visiteret hjælp: 165 borgere \* 55 timer \* 400 kr. \*80%  | 2.904.000 |
| Udgifter: |  |
| Lønudgift til trænere:  | -1.620.000 |
| Øvrige medarbejderomkostninger, inkl. billeje | -200.000 |
| DigiPrehab licens m.m. | -250.000 |
| Implementering; kurser, iPads m.m. | -50.000 |
| Samlede udgifter | -2.120.000 |
| **Samlet besparelse** | **784.000** |

 |
| **Beskrivelse af evt. serviceforringelse**Der er ingen serviceforringelse for borgerne. På sigt vil man kunne screene de borgere, der er faldtruede med henblik på at tilbyde styrke- og balancetræning. |
| **Øvrige risici:**Der kræves ledelsesfokus og prioritering for at høste gevinsterne.Der skal afsættes projektlederressourcer og tovholdere blandt de væsentligste interessenter.Det er vigtigt, at træning og rehabilitering fortsat er et fokusområde for hele hjemme- og sygeplejen, så alle borgere støttes i et selvstændigt og aktivt liv. |
| **Organisatorisk involvering og realiserbarhed:** De væsentligste interessenter er Visitationen samt hjemmeplejen og Forebyggelse og Genoptræning.Der vil være behov for undervisning og konsulentbistand fra leverandøren i stil med forløbet omkring DigiRehab. |